[{"text_idx": "#000000", "text": "Saame tuttavaks ja leiame teile parima lahenduseEttevo\u0303tteleU\u0308ksikisikuleMeie luguMeeskondPartnerid\nEttevo\u0303tted, kes astuvad la\u0308bipaistvaid samme ja\u0308tkusuutlikkuse teekonnalInchcapeDentsuMapri EhitusBCS IteraCoop Vo\u0303ruNetgroupProjektidBlogKontakt"}, {"text_idx": "#000001", "text": "Saame tuttavaks ja leiame teile parima lahenduse"}, {"text_idx": "#000003", "text": "Ajal kui maailmas ra\u0308a\u0308giti potentsiaalsest digitaalsest kollapsist ehk terminist Y2K ja sellest, kas it-seadmed toimivad pa\u0308rast kurikuulsat 31. dets. 1999 kuupa\u0308eva, unistas u\u0308ks 10-aastane poiss esimesest isiklikust arvutist. Tema nimi oli Argo \u2013 GreenDice\u2019i idee autor."}, {"text_idx": "#000004", "text": "Minu silmad kohtusid arvutiga esmakordselt lapsepo\u0303lve parima so\u0303bra juures. Na\u0308gin elu esimest arvutima\u0308ngu ja sammudes tagasi koju imestasin, kuidas u\u0308ks seade niivo\u0303rd haaravaks osutus."}, {"text_idx": "#000005", "text": "Igatahes olin mu\u0308u\u0308dud, tahtsin isiklikku arvutit. Nagu iga 10-aastane, et saaks alustuseks lihtsalt ma\u0308ngida \ud83d\ude42"}, {"text_idx": "#000006", "text": "Igana\u0308dalane \u201cKuldne Bo\u0308rs\u201d ja kolimine"}, {"text_idx": "#000008", "text": "Kolimine? Siis tuli s\u030cokk, ema ja isa olid otsustanud osta maja. Elasime Vo\u0303ru vallas ja niigi pisikeses kohas. Maamaja asus Ra\u0308po ku\u0308las, sama vald, aga see vahe, et kui eelmises leidus umbes 100 inimest, siis Ra\u0308pol tundus olevat null. Kaotasin ko\u0303ik oma ku\u0308la so\u0303brad ja see R-ta\u0308hega koht tundus ta\u0308ielik tu\u0308hermaa. Isegi kui pikalt otsida, siis la\u0308him naaber ilmus silmapiirile 2km kauguselt ning oli 60-aastane vanaha\u0308rra."}, {"text_idx": "#000009", "text": "Reaalsus kohal, unistasin aina enam isiklikust arvutist, na\u0308gin seda kui oma uut parimat ko\u0303ige targemat so\u0303pra. Kahjuks pa\u0308rast maja hankimist ei saanud vanemad arvutiostu enam lubada, raha oli niigi alati puudu. Pealegi oli tol ajal arusaam teine. Produktiivne to\u0308o\u0308 tehti labidaga maad kaevates, kirvega puid lo\u0303hkudes, loomi talitades, marju vo\u0303i seeni korjates, aga kindlasti mitte arvuti taga."}, {"text_idx": "#000010", "text": "Va\u0308hemalt sattusin kolimisega Vo\u0303ru linnakooli, kus oli arvutiklass. Koduteel umbes 8km kaugusel asus avalik internetipunkt, seal sain na\u0308dalas paar tundi oma unistusele otsa vaadata. Kinnitasin endale, et minu unistuse pill on palju-palju kiirem ja parem kui need avalikult kasutatavad raalid."}, {"text_idx": "#000011", "text": "Minu esimene arvuti ja maailma ko\u0303ige o\u0303nnelikum inimene"}, {"text_idx": "#000012", "text": "Aastad mo\u0308o\u0308dusid, sain 15. aastaseks, turule olid jo\u0303udnud Pentium 4 po\u0303lvkonna protsessorid ja mu ema u\u0308tles mulle kaua oodatud so\u0303nad. Vali endale arvuti, oleme valmis selle krediitkaardi abil soetama (tagantja\u0308rele mo\u0303eldes, 20% intress, et ta\u0308ita teismelise unistust).\nMinu esimeseks arvutiks sai ORDI, mis maksis ligikaudu 13 000.- krooni ja nii tundsin end maailma ko\u0303ige o\u0303nnelikuma inimesena."}, {"text_idx": "#000013", "text": "Arvuti ilma internetita on nagu auto ku\u0308tuseta"}, {"text_idx": "#000014", "text": "Kogusin raha ja ostsin endale elu esimese arvutima\u0308ngu, milleks osutus \u201cWorms\u201d . To\u0303in CD plaadi koju ja installeerisin arvutisse. Mo\u0303ned pa\u0308evad ja hakkas juba igav. Tekkis arusaam, et arvuti ei saavuta maksimaalset potentsiaali, kui pole u\u0308hendatud internetti. Olin ju internetti avalikes punktides kasutanud ja teadsin selle kasu."}, {"text_idx": "#000015", "text": "Panin peas pildi kokku ja leidsin ennast uuelt missioonilt, leida lahendus, kuidas saada koju internet."}, {"text_idx": "#000016", "text": "Elasin ju endiselt selles suurepa\u0308rases kohas, kus tundus, et peale meie ei elagi teisi inimesi. Ema ja veel va\u0308hem isa, kes tegelikult pole ta\u0308naseni kordagi arvutit kasutanud, teemast midagi ei teadnud. Uurisin omapa\u0308i erinevaid lahendusi, ka\u0308isin la\u0308bi ko\u0303ik tavapa\u0308rased teenusepakkujad ja selgus kurb to\u0303siasi \u2013 internetti meie majja pole vo\u0303imalik pakkuda."}, {"text_idx": "#000017", "text": "Ei, ei, ei, ma ei leppinud sellega! Polnud lihtsalt vo\u0303imalik, et vanemad kolisid ta\u0308pselt sinna, kuhu u\u0308kski internetilahendus ei ku\u0308u\u0308ndi. Hakkasin arvutiklassis lugema foorumeid, kaevasin artiklites ja otsisin informatsiooni. Avastasin, et isegi ko\u0303ige inimtu\u0308hjemates ko\u0303rbekohtades on internet ta\u0308nu satelliitidele."}, {"text_idx": "#000018", "text": "Olin endiselt 15 ja vo\u0303tsin asja ette. Arvuti abil sain info, kuidas ehitada satelliidikomplekt, millega pu\u0308u\u0308da taevast internet. Ma\u0308letan ta\u0308naseni, et taldrikuks sai Triax 110cm (mida na\u0308eb ka pildilt)."}, {"text_idx": "#000019", "text": "Tellisin arvuti teel Saksamaalt tuuneri Dreambox, satelliidipead ja erinevad vajalikud vidinad. Asjad koos asusin paigaldama, sa\u0308ttisin ja sa\u0308ttisin kuni lo\u0303puks oli meil kodus kolme kanali asemel 5000 kanalit."}, {"text_idx": "#000020", "text": "Sain ka\u0308tte neli satelliiti \u2013 Astra, Hotbird, Sirius ja Thor. Tegutsesin endalegi teadmata nagu fanatt. Tagantja\u0308rele mo\u0303eldes, nii imelik kui see ka pole, kui inimestel on eesma\u0308rk otsivad nad pidevalt vo\u0303imalusi ja lahendusi, et seda ellu viia."}, {"text_idx": "#000021", "text": "Mul edenes ha\u0308sti ja arvutitehnika kauge isa ei mo\u0303istnud, kuidas oli nu\u0308u\u0308d kodus kolme kanali asemel pea 5000 kanalit. Telekat meeldis talle pa\u0308rast rasket maato\u0308o\u0308d ikka vaadata."}, {"text_idx": "#000022", "text": "Mina ei tahtnud telekat vaadata, tahtsin internetti! So\u0303lmisin u\u0308he saksa teenusepakkujaga lepingu ja kodus oli lo\u0303puks internet. Selgus, et see liiklus on u\u0308hesuunaline, et taevast info alla tuleks on vaja sinna teade viia. Pa\u0308ringu saatmine maalt orbiidile oli hirmkallis ja selleks raha polnud, kuid siis avastasin, et selleks sobib mobiiliga tekitatav GPRS u\u0308hendus. Otse loomulikult ei olnud kodus ka korralikku telefonilevi. Mobiil pidi paiknema teise korruse aknast va\u0308ljas, et u\u0308ldse mo\u0303ni levipulk tekiks. GPRS oli aeglane, aga kui pa\u0308ring sai saadetud, siis tuhisesid internetilehed arvutisse a\u0308a\u0308rmiselt kiiresti."}, {"text_idx": "#000023", "text": "Minu missioon oli saavutatud, mul oli kodus pa\u0308ris oma internet!"}, {"text_idx": "#000026", "text": "Lahendades kodust internetiprobleemi o\u0303ppisin satelliitidest ja nendega seonduvast. Kuigi isale ei meeldinud, et arvutitega ja\u0308ndasin, toetas mind ema, kes u\u0308tles, et tee seda, mis meeldib ja nii oligi. Hakkasin inimestele pakkuma analoogseid lahendusi nagu tegin endale. Tellisin seadmed, panin komplektid kokku ja mu\u0308u\u0308sin maha. Teenisin palju rohkem kui marjade korjamise, puude lo\u0303hkumise vo\u0303i muu sa\u0308a\u0308rasega. Arvutioskused kasvasid ja keskkooli astudes asutasin o\u0303pilasfirma. Valmistasin ettevo\u0303tjatele visiitkaarte ja lo\u0303in neile kodulehti."}, {"text_idx": "#000027", "text": "Ma\u0308rkamatult o\u0303ppisin arvuti abil tundma erinevaid valdkondi, katsetasin mitmeid ettevo\u0303tmisi ja la\u0308bi juhuse sattusin pakkuma IT-tehnikat (aastal 2009 su\u0308ndis NB.ee OU\u0308). Taipasin, et see sama seade, millest unistasin, pani mind it-maailma kohta huvi tundma ning muutusin arvutimaailmas u\u0308pris pa\u0308devaks. Varasemalt no\u0303ustasin tuttavaid, kuid nu\u0308u\u0308d pakkusin turule personaalset tehnikapartnerit, kes vastutas klientide heaolu eest ka pa\u0308rast seadmete mu\u0308u\u0308ki."}, {"text_idx": "#000028", "text": "Tuli aeg astuda u\u0308likooli. Liisk langes TTU\u0308 keskkonnatehnika inseneri erialale. Olin juba it-maastikul tegev, aga loodus ja keskkond su\u0308mpatiseerisid ning o\u0303ppest kasvas va\u0308lja keskkonnateadlikkus."}, {"text_idx": "#000029", "text": "Ligikaudu 10 aastat oli mo\u0308o\u0308dunud NB.ee loomisest ja firma oli Eestis saavutanud korraliku positsiooni. Lisaks tegutsesime La\u0308tis."}, {"text_idx": "#000030", "text": "Juhuslik turismireis viis Marokosse, va\u0308ikeku\u0308lla nimega Tagazhout. Tegu ei olnud tavalise turismikuurortiga, vaid sattusime reaalse kohaliku elu keskele. Surfiklubi manager Hamza oli suhteliselt IT pa\u0308dev, sest to\u0308o\u0308tas varasemalt arvutite paranduses. Pa\u0308rast temaga vestlust ja\u0308i mulje, et kogu riik on pa\u0308ris it-teadlik. Hakkasin entusiasmist suhtlema kohalike inimestega ja sain aru, et minu loodud eeldus oli ta\u0308iesti petlik."}, {"text_idx": "#000031", "text": "Inimesed ei mo\u0303istnud, kuidas saab arvuti nende elu paremuse poole muuta. Kuigi nende ees seisis nu\u0308u\u0308dseks 30-aastaseks saanud sama poiss, kes veel 15 aastat tagasi unistas oma elu esimesest arvutist ja kelle elu arvuti oli ta\u0308ielikult muutnud. Arvuti asemel unistas iga marokolane hoopis sellest, et saaks emigreeruda Euroopasse. Po\u0303hjuseks madal palk, kui leiad to\u0308o\u0308koha, siis teenid Marokos ligikaudu 300eurost kuutasu."}, {"text_idx": "#000032", "text": "Leidsin ennast mo\u0303ttelt luua Agadiri (linn Marokos) arvuti huviring. Tahtsin ra\u0308a\u0308kida, kuidas seadme teel oma eluja\u0308rge parandada, olin ju la\u0308binud analoogse teekonna. Teadsin NB.ee kaudu, et arenenud riigid Euroopas upuvad vanasse tehnikasse ja me ei suuda seda maksimaalselt taaskasutada. Turg on kasutatud seadmeid ta\u0308is, ku\u0308mneid kui mitte sadu tuhandeid vedeleb lihtsalt hulgiladudes."}, {"text_idx": "#000033", "text": "Lo\u0303ime koos Hamzaga ettevo\u0303tte, mille nimeks sai ChipTech, rentisime pisikesed ruumid ja ta\u0308pselt enne Covidit to\u0303ime Euroopast esimesed 60 su\u0308learvutit."}, {"text_idx": "#000034", "text": "Arvutioskus vo\u0303imaldab teha ko\u0303rgema lisandva\u0308a\u0308rtusega to\u0308o\u0308d"}, {"text_idx": "#000035", "text": "Osalejatel, kel tekkis arvutimaailma vastu huvi, oli vo\u0303imalik soetada korralik, kuid ca 6 aastat vana seade. Hinnaks ligikaudu 200-250eurot, et siis juba meiega edaspidi veebi kaudu areneda."}, {"text_idx": "#000036", "text": "Ku\u0308simus, millest sai alguse GreenDice\u2019i kontseptsioon!"}, {"text_idx": "#000041", "text": "Kaugo\u0303pe ja -to\u0308o\u0308 kutsusid esile arvutimaailma murekohad. Isegi Eestis tuli va\u0308lja erinevaid probleeme, kus perekondadel puudus arvuti kasutamise vo\u0303imalus. Olin juba unustanud, et ka ta\u0308nasel pa\u0308eval elab Eestis meeletult palju lapsi, kes sarnaselt minule unistavad oma elu esimesest arvutist. Seade, mis tegelikult vo\u0303ib neile anda sarnase to\u0303uke nagu minule."}, {"text_idx": "#000042", "text": "Otsisin lahendust ja visandasin paberile u\u0308he it-tehnika toote ta\u0308iusliku ringi, millest sai ta\u0308ring. Su\u0308ndis GreenDice, su\u0308mboliseerides meie missiooni. Muuta arvutimaailm ka\u0308ttesaadavaks igale inimesele maailmas. Olenemata sellest, millises maakera nurgas ta parasjagu paikneb. Arvuti saab muuta elu ja vo\u0303rdset arenemisvo\u0303imalust la\u0308bi digimaailma va\u0308a\u0308rib meist igau\u0308ks. Just seepa\u0308rast loob GreenDice rahvusvahelist kogukonda, mis hetkel on Eestis ja La\u0308tis, kuid tulevikus jo\u0303uame taas kord kaugemale."}, {"text_idx": "#000044", "text": "Juba praegu on Eesti inimestel vo\u0303imalik liituda kogukonnateenusega vaid 5,9\u20ac eest kuus. See on tasu, mida peame ko\u0303igi jaoks jo\u0303ukohaseks, lisaks vo\u0303tame inimeselt a\u0308ra ko\u0303ik seadmega seotud riskid ja anname juurde hariduslikult suunava kogukonnaplatvormi kasutuso\u0303iguse."}, {"text_idx": "#000045", "text": "Iga aasta toodetakse maailmas rohkem kui 2 miljardit IT-tehnika seadet. Meil on lahendus, kuidas juba toodetut maksimaalselt taaskasutada ja hoida a\u0308ra ebavajalik tehnikapru\u0308gi teke,"}, {"text_idx": "#000046", "text": "Kuid, mis ko\u0303ige olulisem \u2013 ta\u0308idame paljude inimeste unistuse arvutimaailmast ning kogukonna kaasabil muudame selle lo\u0303puks ka arusaadavaks."}, {"text_idx": "#000049", "text": "Ha\u0308rgma\u0308e 22-6 ja Aia 3, Tallinn"}, {"text_idx": "#000050", "text": "GreenDice AS. Ko\u0303ik o\u0303igused kaitstud"}]